	Zalakaros Város Önkormányzata

	GINOP-7.1.9.-17-2017-00004
VR-Headset-tel megtekinthető többnyelvű virtuális séták készítése
EKR000731852022



[bookmark: _GoBack]Jegyzőkönyv 


[bookmark: _Hlk109303407]Készült: a Zalakaros Város Önkormányzata ajánlatkérő „VR-Headset-tel megtekinthető többnyelvű virtuális séták készítése” tárgyú (EKR000731852022), a Kbt. 112. § (1) bekezdés b) pontja szerinti, hirdetménnyel induló nyílt közbeszerzési eljárásában beérkezett ajánlatok értékeléséről

Jelen vannak a bírálóbizottság tagjai: 
Horváthné Juhász Barbara pénzügyi szakértelemmel rendelkező tag
Dr. Szentgyörgyvölgyi Eszter jogi és közbeszerzési szakértelemmel rendelkező tag
Horváth Gábor a közbeszerzés tárgya szerinti műszaki-szakmai szakértelemmel rendelkező tag
Torma László szavazati joggal nem rendelkező tag (megfigyelő)
Illés Gabriella szavazati joggal nem rendelkező tag (megfigyelő)

Az értékelés helye és időpontja: Zalakaros Város Önkormányzata (8749 Zalakaros, Gyógyfürdő tér 1.)   – 2022. július 22. napja 13:00 óra


I. Előzmények


Ajánlatkérő a Közbeszerzési Értesítőben 2022. június 7. napján KÉ-11284/2022 számon közzétett ajánlattételi felhívással a Kbt. 112. § (1) bekezdés b) pontja szerinti nyílt (hirdetménnyel induló) közbeszerzési eljárást indított „VR-Headset-tel megtekinthető többnyelvű virtuális séták készítése” tárgyban (EKR000731852022).

Az eljárásban 7 (hét) gazdasági szereplő jelezte előzetes érdeklődését az eljárás iránt:

1./ Qilaq Solutions Kft. (8623 Balatonföldvár, Móricz Zsigmond utca 26/b.)	
2./ Innotime Hungary Tanácsadó és Szolgáltató Kft. (3335 Bükkszék, Petőfi utca 2.)	
3./ EconUrbia Kft. (2700 Cegléd, Öreghegyi u. 3.)	
4./ Zengo Kereskedelmi és Szolgáltató Kft. (6724 Szeged, Kossuth L. sgt. 72.) 
5./ Tripont Foto Video Kft. (1131 Budapest, Reitter Ferenc utca 132/b.)	
6./ Kránicz Gergő (9685 Szemenye, Fő utca 42.) 
7./ Prime Consulting Tanácsadó Kft. (1054 Budapest, Honvéd utca 8. 1/2.)

Ajánlatkérő az eljárást megindító dokumentumokat nem módosította. 

A közbeszerzési eljárásban beérkezett kiegészítő tájékoztatási igényekre az Ajánlatkérő 2022. június 9. (Kiegészítő tájékoztatás nyújtása_1_20220609), és 2022. június 14. napján (Kiegészítő tájékoztatás nyújtása_2_20220614) válaszolt.

A kiegészítő tájékoztatás kéréseket és az azokra adott ajánlatkérői válaszokat a hivatkozott eljárási cselekmények EKR dokumentumai tartalmazzák.

[bookmark: _Hlk49963207][bookmark: _Hlk109303902]A közbeszerzési eljárásban az ajánlattételi határidő lejártáig, 2022. június 15. napján 11:00 óráig összesen 3 (három) ajánlat érkezett. A beérkezett ajánlatok bontását az EKR rendszer 2021. június 15. napján 13:00 órakor elvégezte. 

Az EKR rendszer ismertette, hogy az eljárás során rendelkezésre álló anyagi fedezet összege: nettó 4.000.000 Ft.



Ajánlatot az alábbi ajánlattevők nyújtottak be, a következő megajánlásokkal:

1. Qilaq Solutions Kft. (8623 Balatonföldvár, Móricz Zsigmond utca 26/b.)

	Részszempont
	Ajánlat

	A vállalt idegen nyelvek száma, amelyeken az ajánlattevő a virtuális túrákat elkészíti (min. 4, max. 9):
	9 db

	Megajánlott idegen nyelvek (cseh, lengyel, spanyol, olasz, orosz, francia, kínai)
Angol (kötelező)
Német (kötelező)
További megajánlott idegen nyelvek (min. 2 további idegen nyelv):
	cseh, lengyel, spanyol, olasz, orosz, francia, kínai

	Összesített nettó vállalkozói díj (Ft):
	3 890 000 Ft



2. Zengo Kereskedelmi és Szolgáltató Kft. (6724 Szeged Kossuth L. sgt. 72.)

	Részszempont
	Ajánlat

	A vállalt idegen nyelvek száma, amelyeken az ajánlattevő a virtuális túrákat elkészíti (min. 4, max. 9):
	9 db

	Megajánlott idegen nyelvek (cseh, lengyel, spanyol, olasz, orosz, francia, kínai)
Angol (kötelező)
Német (kötelező)
További megajánlott idegen nyelvek (min. 2 további idegen nyelv):
	cseh, lengyel, spanyol, olasz, orosz, francia, kínai

	Összesített nettó vállalkozói díj (Ft):
	10 975 000 Ft 



3. Innotime Hungary Tanácsadó és Szolgáltató Kft. (3335 Bükkszék, Petőfi utca 2.)

	Részszempont
	Ajánlat

	A vállalt idegen nyelvek száma, amelyeken az ajánlattevő a virtuális túrákat elkészíti (min. 4, max. 9):
	9 db

	Megajánlott idegen nyelvek (cseh, lengyel, spanyol, olasz, orosz, francia, kínai)
Angol (kötelező)
Német (kötelező)
További megajánlott idegen nyelvek (min. 2 további idegen nyelv):
	cseh, lengyel, spanyol, olasz, orosz, francia, kínai

	Összesített nettó vállalkozói díj (Ft):
	15 400 000 Ft




II. Az ajánlatok értékelése


[bookmark: _Hlk64887217]Az Ajánlatkérő az ajánlatok áttekintése után a Kbt. 71. §-a szerinti rendelkezéseknek eleget téve 2022. június 16. napján hiánypótlási felhívást bocsátott ki és felvilágosítást kért az alábbi tartalommal:

1. Qilaq Solutions Kft. (8623 Balatonföldvár, Móricz Zsigmond utca 26/b.) 

1. Az egyéb közbeszerzési dokumentumok 10.13. pontja szerint az ajánlat részeként csatolni kell az egyéni vállalkozók kivételével az ajánlattevő, az alkalmasság igazolásában résztvevő szervezet nevében a nem elektronikus űrlap formájában benyújtott nyilatkozatot aláíró személy aláírási címpéldányának vagy a cégnyilvánosságról, a bírósági eljárásról és a végelszámolásról szóló 2006. évi V. törvény 9. § (3) bekezdése előírásainak megfelelően az ügyvéd vagy kamarai jogtanácsos által készített és ellenjegyzett aláírás-minta másolati példányát. Ugyanakkor az ajánlatban aláírási címpéldány vagy aláírás-minta nem került benyújtásra. 
Kérjük ezért hiánypótlás keretében az ajánlattevő nevében a nem elektronikus űrlap formájában benyújtott nyilatkozatokat aláíró személy aláírási címpéldányának vagy ügyvéd vagy kamarai jogtanácsos által készített és ellenjegyzett aláírás-mintájának benyújtását!

2. A közbeszerzési dokumentumok 9.3. pontja szerint „a vállalkozói díjat legalább az Ajánlatkérő által rendelkezésre bocsátott ártáblázat beárazásával kell alátámasztani”.
Az ajánlat nem tartalmazza a kért ártáblázatot. 
Kérjük ezért hiánypótlás keretében az ártáblázat benyújtását! Kérjük továbbá felvilágosítás kérés keretében azt a konkrét VR Mobil Headset terméket megnevezni, amelyre vonatkozóan az árajánlat benyújtásra került!

Ajánlatkérő 2022. június 17. napján a hiánypótlási felhívást úgy pontosította, hogy „A hiánypótlási felhívás 2. pontjában a második mondat helyesen:
„Kérjük továbbá felvilágosítás kérés keretében azt a konkrét VR Headset terméket megnevezni, amelyre vonatkozóan az árajánlat benyújtásra került!””

Az Ajánlatkérő az ajánlatok hiányainak, hiányosságainak hiánypótlási határidejét 2022. június 21. napján 15:00 órában határozta meg.

Az Ajánlatkérő által megjelölt hiánypótlási határidőig a Qilaq Solutions Kft. (8623 Balatonföldvár, Móricz Zsigmond utca 26/b.) ajánlattevő benyújtotta a hiánypótlását. 


III. Az ajánlati kötöttség fenntartása


Az Ajánlatkérő 2022. július 7. napján a Kbt. 70. § (2) bekezdése alapján, a közbeszerzési eljárás bírálatának elhúzódására tekintettel, nyilatkozattételre hívta fel az ajánlattevőket arra vonatkozóan, hogy az ajánlatukat változatlanul fenntartják-e az ajánlati kötöttség meghosszabbított idejére. A meghosszabbított ajánlati kötöttség lejárata: 2022. szeptember 13. napja. Ajánlatkérő a nyilatkozattétel határidejét 2022. július 14. napján 11:00 órában határozta meg.

Ajánlatkérő a Kbt. 70. § (2) bekezdése alapján felhívta a figyelmet arra, hogyha az ajánlattevő határidőben nem nyilatkozik, úgy kell tekinteni, hogy ajánlatát az Ajánlatkérő által megjelölt időpontig fenntartja. Ajánlatkérő felhívta továbbá az ajánlattevők figyelmét arra, hogyha az ajánlattevő ajánlatát nem tartja fenn, akkor azt az ajánlati kötöttség lejártának eredeti időpontját követően az eljárás további részében az értékelés során ajánlatát figyelmen kívül kell hagyni.

Az Ajánlatkérő által megjelölt nyilatkozattételi határidőig az ajánlattevők nem nyilatkoztak.

A felhívásra az ajánlattevők részéről nem érkezett nyilatkozat. Erre tekintettel az Ajánlatkérő a Kbt. 70. § (2) bekezdésében foglaltak alapján megállapította, hogy valamennyi ajánlattevő fenntartotta az ajánlatát az ajánlati kötöttség meghosszabbított idejére.




IV. Az ajánlatok bírálata


Az ajánlatok bírálata körében az alábbiak állapíthatók meg az egyes ajánlatokról:

Érvényes ajánlatot nyújtott be:

1./ Innotime Hungary Tanácsadó és Szolgáltató Kft. (3335 Bükkszék, Petőfi utca 2.)

Indokolás: Az ajánlattevő ajánlata megfelel a közbeszerzési dokumentumokban, valamint a jogszabályokban meghatározott feltételeknek.

2./ Zengo Kereskedelmi és Szolgáltató Kft. (6724 Szeged, Kossuth L. sgt. 72.)

Indokolás: Az ajánlattevő ajánlata megfelel a közbeszerzési dokumentumokban, valamint a jogszabályokban meghatározott feltételeknek.

Érvénytelen ajánlatot nyújtott be:

1./ Qilaq Solutions Kft. (8623 Balatonföldvár, Móricz Zsigmond utca 26/b.)

Indokolás: Az ajánlattevő ajánlata a Kbt. 73. § (1) bekezdésének e) pontja alapján érvénytelen, mivel az alábbiak szerint NEM felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek:

[bookmark: _Hlk109305480]Ajánlatkérő az ajánlati felhívás II.2.1) és II.2.4) pontjában 5 db VR-Headset készüléket jelölt meg beszerzési igényként. Ennek megfelelően hiánypótlási felhívását úgy pontosította, hogy felvilágosítás kérés keretében kérte azt a VR Headset terméket megnevezni, amelyre vonatkozóan az árajánlat benyújtásra került. Ajánlattevő a felvilágosítás kérésre adott válaszában úgy nyilatkozott, hogy VR mobil Headset-készüléket kíván leszállítani, árajánlatát is ennek megfelelően tette meg. Ajánlatkérő megállapította, hogy a VR mobil Headset-készülék önállóan nem alkalmas a virtuális séta megjelenítésére, mivel csak mobiltelefon befogadókeretet tartalmaz, így csak mobiltelefonnal együtt képes működni. Ajánlatkérő megállapította, hogy a megajánlott termék nem felel meg az ajánlati felhívás II.2.1) és II.2.4) pontjában meghatározott beszerzési igénynek és az előírt szakmai műszaki szempontoknak, ezért az ajánlat a Kbt. 73. § (1) bekezdés e) pontja alapján érvénytelen. 

A beérkezett ajánlatokból ugyanakkor az is megállapítható, hogy az érvényes ajánlatot benyújtó ajánlattevők esetében az összesített nettó ajánlati ár meghaladja a rendelkezésre álló pénzügyi fedezetet az alábbiak szerint:

	nettó ajánlati ár
	rendelkezésre álló pénzügyi fedezet
	különbözet

	10 975 000 Ft
	4 000 000 Ft
	-6 975 000 Ft

	15 400 000 Ft
	4 000 000 Ft
	-11 400 000 Ft



Ezért az Ajánlatkérő megfelelőnek talált ajánlatok értékelési szempontok szerinti további értékelését nem végezte el, mivel a rendelkezésére álló anyagi fedezet összege nem elegendő a szerződés megkötéséhez.



Ennek megfelelően Ajánlatkérő az érvényes ajánlattevőket nem hívta fel a Kbt. 69. § (4) bekezdése alapján a kizáró okok, illetőleg alkalmassági követelmények tekintetében az eljárást megindító felhívásban előírt igazolások EKR rendszerben történő benyújtására.


V. Döntési javaslat


Mindezek ismeretében – az eljárás eredményes lezárásához szükséges (többlet) pénzügyi fedezetet hiányában – a Bírálóbizottság javasolja

1. a Qilaq Solutions Kft. (8623 Balatonföldvár, Móricz Zsigmond utca 26/b.) ajánlattevő ajánlatának érvénytelenné nyilvánítását a Kbt. 73. § (1) bekezdés e) pontja alapján mert az ajánlattevők ajánlata NEM felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek a jegyzőkönyvben részletezett indokok alapján;
2. az Innotime Hungary Tanácsadó és Szolgáltató Kft. (3335 Bükkszék, Petőfi utca 2.) és a Zengo Kereskedelmi és Szolgáltató Kft. (6724 Szeged, Kossuth L. sgt. 72.) ajánlattevő ajánlatának érvényessé nyilvánítását, mivel az ajánlattevők ajánlata megfelel az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek;
3. az eljárás eredménytelenné nyilvánítását a Kbt. 75. § (2) bekezdés b) pontja alapján, mivel a rendelkezésére álló anyagi fedezet összege igazolható módon nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel, mert az eljárásban benyújtott érvényes ajánlatok meghaladják a rendelkezésre álló anyagi fedezet összegét.
 


Jegyzőkönyv lezárva: 2022. július 22. napján 15 óra 15 perckor

k.m.f.




	Horváthné Juhász Barbara
bírálóbizottsági tag
	
	Horváth Gábor 
bírálóbizottsági tag

	
	
	

	
	Dr. Szentgyörgyvölgyi Eszter
bírálóbizottsági tag
	



	
1. oldal / összesen: 5
